30/07/2012 | Administración LocalMunicipal
Dodro
Anuncio de aprobación definitiva do Regulamento de protección de datos de carácter persoal do Concello de Dodro

O Pleno do Concello de Dodro aprobou inicialmente o regulamento de protección de datos de carácter persoal do Concello de Dodro, na sesión ordinaria do 18 de maio de 2012. Logo de transcorrer o prazo de exposición pública do acordo de aprobación inicial (BOP núm.105, do 5 de xuño de 2012), ao non se presentar ningunha alegación, considérase aprobado definitivamente, ao abeiro do establecido no artigo 49. c) da Lei reguladora das bases de réxime local. De conformidade co previsto na lexislación vixente e para os efectos da súa entrada en vigor, publicase o seu texto íntegro. A Constitución Española, no seu artigo 18, recoñece coma un dereito fundamental o dereito ao honor, á intimidade persoal e á propia imaxe e establece que “a lei limitará o uso da informática para garantir o honor e a intimidade persoal e familiar dos cidadáns e o pleno exercicio dos seus dereitos”. A Lei orgánica 15/1999, do 13 de decembro, de protección de datos de carácter persoal, e o Real decreto 1720/2007, do 21 de decembro, polo que se aproba o Regulamento de desenvolvemento da Lei mencionada, establecen un conxunto de medidas para garantir e protexer, no concernente ó tratamento dos datos de carácter persoal, as liberdades públicas e os dereitos fundamentais das persoas físicas e, especialmente, do seu honor e intimidade persoal e familiar. No artigo 20 da devandita Lei orgánica determínase que a creación, modificación ou supresión dos ficheiros das Administracións Públicas só se poderá facer por medio de disposición xeral publicada no Boletín Oficial da Provincia, establecendo no seu punto segundo as indicacións concretas que deben constar nas disposicións de creación e modificación daqueles. O Concello de Dodro é responsable de ficheiros de datos de carácter persoal necesarios para o cumprimento das funcións que por lei lles son encomendadas como entidade local. A necesidade de proceder a adecuar tales ficheiros á lexislación en materia de protección de datos, é motivo de redacción do presente Regulamento. O presente Regulamento ten por obxecto a creación, supresión e modificación de ficheiros de carácter persoal do Concello de Dodro, e que se relacionan no anexo I. Créanse os ficheiros de datos de carácter persoal do Concello de Dodro, que figuran como anexo I co contido recollido no artigo 20 da Lei orgánica de protección de datos de carácter persoal e no artigo 54.1 do Real decreto 1720/2007. Os datos de carácter persoal recollidos nos ficheiros regulados no presente documento, só poderán utilizarse para os fins expresamente previstos e declarados no anexo I. Os datos contidos nos ficheiros só serán cedidos nos supostos expresamente previstos pola lexislación no artigo 21 da lei 15/1999 e os declarados no anexo I deste regulamento. O órgano responsable do ficheiro é o Concello de Dodro, representado pola persoa que exerza o posto de Alcalde de Dodro, ante o que se deberán exercer os dereitos de acceso, rectificación, cancelación e oposición. O Concello de Dodro implantará as medidas organizativas e técnicas precisas para asegurar a confidencialidade de datos. Con este obxectivo, adoptará as medidas de seguridade que se establecen no Real decreto 1720/2007, de 21 de decembro, polo que se aproba o Regulamento de desenvolvemento da Lei orgánica 15/1999, de protección de datos de carácter persoal. Os dereito de acceso, ratificación, cancelación e oposición, poderán exercerse ante o Concello de Dodro no enderezo da súa sede principal, Tallós.32, C. P. 15981, Dodro, (A Coruña). Ós efectos de cumprimento do establecido no artigo 5 da Lei orgánica 15/1999, do 13 de decembro, de protección de datos de carácter persoal, relativo ó deber de información, as persoas ás que se lles soliciten datos persoais serán informadas previamente de modo expreso, preciso e inequívoco. Os modelos a utilizar serán os definido no anexo II do presente Regulamento que será de aplicación a todos os documentos oficiais e soportes utilizados polo Concello de Dodro a través dos que se realice calquera tratamento de datos de carácter persoal Para a alta de novos ficheiros non contidos no presente Regulamento, a Alcaldía-Presidencia emitirá Decreto de creación, debendo indicar os seguintes datos definidos na LOPD (Lei orgánica 15/1999, do 13 de decembro, de protección de datos de carácter persoal): 1. Finalidade do ficheiro e usos previstos 2. Persoas ou colectivos sobre os que se pretenda obter datos de carácter persoal ou que resulten obrigados a subministralos 3. Estrutura básica do ficheiro e descrición dos tipos de datos de carácter persoal incluídos no mesmo.4. Cesións de datos previstas ou transferencias de datos a terceiros, si é o caso.5. Órgano da Administración responsable do ficheiro 6. Servizo ou unidade ante a que se poden exercer os dereitos de acceso, rectificación, cancelación ou oposición.7. As medidas de seguridade a aplicar segundo indicación de nivel básico, medio ou alto esixible. O decreto deberá publicarse no Boletín Oficial da Provincia para a súa entrada en vigor e como paso obrigatorio previo á comunicación ó organismo responsable (Agencia Española de Protección de Datos). A supresión ou modificación dos ficheiros estará sometida á emisión, pola Alcaldía-Presidencia, do pertinente Decreto concretando as modificacións a incorporar ou os motivos da supresión e destino dos datos ou previsións que se adoptarán para a súa destrución, segundo sexa o caso. En calquera dos casos, o decreto deberá publicarse no Boletín Oficial da Provincia para a súa entrada en vigor e como paso obrigatorio previo á comunicación ó organismo responsable (Agencia Española de Protección de Datos). As persoas físicas ou xurídicas que realicen prestacións de servizos que requiran o tratamento de datos de carácter persoal derivados da contratación coa entidade local, someteranse ó estipulado na Lei orgánica 15/1999, do 13 de decembro, de protección de datos de carácter persoal, artigo 12, co seguinte contido: - Non se considerará comunicación de datos o acceso dun terceiro ós datos cando sexa necesario para a prestación dun servizo resultante dun contrato coa entidade local. - Ese tratamento por conta de terceiros deberá regularse en contrato con constancia por escrito ou outros medios que permitan a acreditación da súa celebración ou contido. En todo caso, só serán susceptibles de tratamento os datos derivados directamente da prestación, non podendo aplicarse nin utilizarse con fins distintos ós que figuran no contrato, nin poderán comunicarse para a súa conservación a outras persoas. - Unha vez cumprida a prestación contractual, os datos de carácter persoal deberán ser devolvidos ó responsable do tratamento en calquera dos soportes nos que consten. - O incumprimento por parte do terceiro do definido neste artigo e, supletoriamente, no artigo mencionado da LOPD 15/1999, suporá responder das infraccións en que incorra. O presente regulamento entrará en vigor tras a súa aprobación definitiva, unha vez publicado integramente no Boletín Oficial da Provincia e así que transcorra o prazo previsto nos artigos 65.2 e 70.2 da Lei 7/1985, de 2 de abril, reguladora das bases de réxime local, permanecendo en vigor ata a súa modificación ou derrogación. Co obxecto de dar cumprimento o artigo 5 da Lei orgánica 15/1999, do 13 de decembro, de protección de datos de carácter persoal, o deber de información contido neste apartado deberá aplicarse a todos os documentos oficias e soportes utilizados polo Concello de Dodro a través dos que se realice calquera tratamento de datos de carácter persoal. O mencionado artigo 5 da LOPD, establece que o titular dos datos de carácter persoal debe ser informado con carácter previo a recollida dos datos dos seguintes aspectos: - Existencia do ficheiro. - Identidade do responsable e carácter obrigatorio ou facultativo das súas respostas. - Dereitos que confire a LOPD. - Dirección ante a que exercer o consentimento en caso de que os seus datos vaian a ser cedidos a terceiras organizacións. Para o cumprimento do indicado, a entidade municipal incorpora cláusulas de información nos soportes de recollida de datos de carácter persoal e correo electrónico, segundo os seguintes contidos: - Fórmula xenérica: De conformidade co disposto no artigo 5.1. da LOPD 15/1999 do 13 de decembro, os datos persoais facilitados serán incorporados a un ficheiro de titularidade pública, do que é responsable o Concello de Dodro, coa finalidade de aplicalos ás actividades relacionadas coas súas competencias segundo se especifica no Regulamento municipal de protección de datos de carácter persoal. En relación cos seus datos persoais, poderá exercer os dereitos de acceso, rectificación, cancelación e oposición nos termos previstos na LOPD 15/199 e no RD 1720/2007, dirixíndose ao Concello de Dodro (Tallós, 32 C. P. 15981 Dodro - A Coruña). Os datos facilitados poderán ser comunicados a terceiros dentro dos fins directamente relacionados que poden ser consultados na disposición de creación do ficheiro. - Correos electrónicos: no caso de correos electrónicos remitidos desde o Concello, introducirase, de xeito automatizado, a fórmula seguinte: Os datos persoais que poidan intercambiarse neste correo electrónico, incorporaranse a un ficheiro do que é responsable o Concello de Dodro, coa finalidade de atender ás consultas realizadas. Pode exercer os dereitos de acceso, rectificación, cancelación ou oposición dirixíndose ó Concello de Dodro, en Tallós 32, Dodro, (A Coruña). NOTA.– Conforme a LOPD 15/1999 a posible información relacionada con datos de carácter persoal que puidera conter esta comunicación, non será utilizada para fins que non sexan estritamente necesarios para o cumprimento do seu cometido, engadindo ademais a absoluta confidencialidade e exclusividade, quedando prohibida a calquera persoa a súa revelación, copia, distribución ou o exercicio de calquera acción relativa o seu contido. Se recibe este e-mail erroneamente, prégase que o elimine de todos os seus arquivos. Conforme a Lei 34/2002, de servizos da Sociedade da Información e Comercio Electrónico, si non desexa recibir máis información deberá devolver este correo co asunto “BAIXA”. Dodro, 14 de maio de 2012 O alcalde.-Segundino Fellah Favre Contra a citada aprobación definitiva, pódese interpoñer o recurso contencioso-administrativo, segundo o disposto na lexislación vixente. Dodro, 12 de xullo de 2012 O alcalde Valentín Alfonsín Somoza